04/07/2022 | Administración LocalMunicipal
Ribeira
Convocatoria e bases do proceso selectivo para a contratación dunha brigada de prevención e defensa contra os incendios forestais.

Por Decreto da Alcaldía de data 28/6/2022 resolveuse aprobar as bases que a continuación se transcriben para a contratación laboral temporal dunha BRIGADA DE PREVENCIÓN E DEFENSA CONTRA OS INCENDIOS FORESTAIS (1 XEFE DE BRIGADA, 3 PEÓNS DE BRIGADA E 1 PEÓN CONDUTOR) para a prestación do SERVIZO DE PREVENCIÓN E DEFENSA CONTRA OS INCENDIOS FORESTAIS VERÁN 2022. Tal e como se indica na Base 5ª as solicitudes para tomar parte neste proceso selectivo faranse mediante instancia, en modelo que se engade como ANEXO I, que se presentará durante o prazo de CINCO (5) DÍAS HÁBILES, que se iniciará o día seguinte ó da publicación do anuncio da convocatoria no Boletín Oficial da Provincia da Coruña. De conformidade coa Base 6ª, as demais comunicacións que deban efectuarse, así como as relativas a resolucións ou actos do Tribunal, faranse públicas a través da páxina web e do taboleiro de anuncios do Concello (sede electrónica). Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses contado desde o día seguinte ó da publicación da convocatoria. Con carácter potestativo e previo, poderá interpoñer recurso de reposición ante o mesmo órgano que adoptou o acordo de aprobación, no prazo dun mes, contado desde o día seguinte ó da publicación da convocatoria. Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar outro que estime procedente. É obxecto desta convocatoria a contratación laboral temporal, a través do proceso de selección de concurso-oposición, de 1 XEFE DE BRIGADA, 3 PEÓNS DE BRIGADA e 1 PEÓN CONDUTOR para a formación da BRIGADA MUNICIPAL DE PREVENCIÓN E DEFENSA CONTRA OS INCENDIOS FORESTAIS, co fin de prestar o referido servizo no ano 2022, en virtude do Convenio interadministrativo asinado na data 20/6/2022 entre a Consellería do Medio Rural e o Concello de Ribeira, para a realización de accións de prevención e defensa contra os incendios forestais durante o ano 2022, cofinanciado parcialmente co Fondo Europeo Agrícola de Desenvolvemento Rural (FEADER) no marco do Programa de Desenvolvemento Rural (PDR) de Galicia 2014-2022. Todo elo de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, na Lei 2/2015, do 29 de abril, do emprego público de Galicia, no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, e demais disposicións de pertinente aplicación. Os contratos formalizaranse baixo a modalidade de contrato de duración determinada vinculado a programas financiados con fondos europeos regulada na Disposición adicional quinta do Real Decreto-lei 32/2021, do 28 de decembro, de medidas urxentes para a reforma laboral, a garantía da estabilidade no emprego e a transformación do mercado laboral, ó ser unha contratación vinculada á execución do Programa de Desenvolvemento Rural (PDR) 2014-2022, submedida 8.3 “axuda para a prevención dos danos causados aos bosques por incendios, desastres naturais e catastrofes”, cofinanciado parcialmente co Fondo Europeo Agrícola de Desenvolvemento Rural (FEADER). Realizaranse a xornada completa (40 horas semanais), que se prestarán en horario que se distribuirá segundo as necesidades e organización do servizo, en quendas de mañá ou de tarde, tódolos días da semana, cos descansos que regulamentariamente correspondan. A duración dos contratos será de 3 meses, segundo o disposto no citado Convenio interadministrativo. As funcións a desempeñar polos/as contratados/as tamén serán as dispostas no Convenio asinado. As retribucións básicas, complementarias e extraordinarias que corresponden a cada posto de traballo, por todos os conceptos salariais, son as que figuran no orzamento municipal vixente, coas actualizacións que procedan para as seguintes anualidades. Neste caso concreto para o posto de xefe de brigada son as correspondentes ao Grupo IV do Convenio, nivel 14 e para os postos de peóns de brigada e peón condutor son os correspondentes ao Grupo V do Convenio, nivel 12. A extinción do contrato laboral producirase, ademais de pola finalización da prestación do servizo, polas causas previstas no Real Decreto Lexislativo 5/2015 do 30 de outubro polo que se aproba o texto refundido da Lei do Estatuto Básico do Empregado Público e no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, ou por calquera outra causa de perda de relación de servizo previstas na normativa de aplicación aos empregados públicos. Para tomar parte neste proceso selectivo, os aspirantes deberán reunir os seguintes requisitos: a) Ter a nacionalidade española. Tamén poderán participar as persoas que posúan a nacionalidade doutros estados membros da Unión Europea; as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros estados membros da Unión Europea, sempre que non estean separadas de dereito; as persoas, calquera que sexa a súa nacionalidade, descendentes de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; as persoas, calquera que sexa a súa nacionalidade, descendentes do cónxuxe non separado de dereito de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa aplicable a libre circulación de traballadores; e as demais persoas estranxeiras con residencia legal en España. b) Ter feitos os 16 anos e non exceder, de ser o caso, a idade máxima de xubilación forzosa. c) Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas con discapacidade cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de discapacidade e a súa compatibilidade acreditarase con certificación expedida polo órgano competente. d) Non incorrer en causa de incompatibilidade ou de incapacidade, conforme á normativa vixente. e) Non ter sido despedido mediante expediente disciplinario de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. No caso de ser nacional doutro Estado, non acharse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. a) Estar en posesión (ou en condicións de obtelo na data en que remate o prazo de presentación de instancias) dalgunha das seguintes titulacións: enxeñería de montes, enxeñería técnica forestal, técnico/a superior en xestión forestal e do medio natural, técnico/a en aproveitamento e conservación do medio natural, técnico/a en emerxencias e protección civil ou formación profesional equivalente, que deberá acreditar mediante documento oficial expedido polo organismo competente. No caso de titulacións obtidas no estranxeiro deberase estar en posesión (na mesma data do remate do prazo para presentar instancias) da Credencial que acredite a súa homologación, expedida polo Organismo competente. b) Estar en posesión do permiso de conducir do tipo B, en plena vixencia e sen ningún tipo de limitación á data de finalización do prazo de presentación de solicitudes. a) Estar en posesión (ou en condicións de obtelo na data en que remate o prazo de presentación de instancias) do certificado de escolaridade ou equivalente, que deberá acreditar mediante documento oficial expedido polo organismo competente. No caso de titulacións obtidas no estranxeiro deberase estar en posesión (na mesma data do remate do prazo para presentar instancias) da Credencial que acredite a súa homologación, expedida polo Organismo competente. a) Estar en posesión (ou en condicións de obtelo na data en que remate o prazo de presentación de instancias) do certificado de escolaridade ou equivalente, que deberá acreditar mediante documento oficial expedido polo organismo competente. No caso de titulacións obtidas no estranxeiro deberase estar en posesión (na mesma data do remate do prazo para presentar instancias) da Credencial que acredite a súa homologación, expedida polo Organismo competente. b) Estar en posesión do permiso de conducir do tipo B, en plena vixencia e sen ningún tipo de limitación á data de finalización do prazo de presentación de solicitudes. Todos os requisitos esixidos nesta base deberanse cumprir polos aspirantes na data en que remate o prazo de presentación de instancias, e mantelos ata o momento da formalización dos contratos. As persoas aspirantes ao posto de xefe de brigada deberán ingresar a cantidade de 12,18 euros, e as persoas aspirantes aos postos de peón de brigada e peón condutor deberán ingresar a cantidade de 8,14 euros, de conformidade co disposto no artigo 6, epígrafe 5 da Ordenanza Fiscal reguladora da taxa pola expedición de documentos e pola participación en procedementos administrativos, que será devolta unicamente nos supostos establecidos na referida Ordenanza Fiscal. O dito importe poderase facer efectivo mediante autoliquidación: - Presencial, na oficina de atención cidadá sita na planta baixa da Casa Consistorial (horario de atención ao público de luns a venres de 9:00 a 14:00 horas no inverno; no verán, que abrangue desde o 15 de xuño ao 15 de setembro, o horario é de 9:00 a 13:30 horas) - Vía web, na sede electrónica do Concello de Ribeira, no apartado TRÁMITES DESTACADOS-AUTOLIQUIDACIÓNS, seleccionando as seguintes opcións: · Tributo: Dereitos de exame · A liquidar: Grupo D ou asimilado (para os posto de xefe de brigada) e Grupo E ou asimilado (para os postos de peón de brigada e peón condutor). · Observacións: Nome da praza á que se opta O pago da autoliquidación soamente se pode realizar: “Pagar on line”, ou “imprimir recibo” e efectuar o ingreso en calquera das seguintes entidades financeiras: ABANCA, BBVA, CAIXABANK, BANCO SABADELL ou BANCO SANTANDER. En ningún caso a presentación e pago da taxa por dereito de exame suporá a substitución do trámite de presentación da instancia. De conformidade co disposto no artigo 7 da citada Ordenanza Fiscal, están exentos da taxa por dereitos de exame as persoas que estean en situación de desemprego, e figuren como tales no correspondente Servizo Público de Emprego. Os/as aspirantes con algunha discapacidade terán que indicalo na solicitude, acompañada da correspondente documentación acreditativa da mesma. Así mesmo, terán que solicitar as posibles adaptacións de tempo e medios para a realización dos exercicios nos que esta adaptación sexa necesaria. As solicitudes tamén poderán presentarse en calquera dos lugares e formas establecidas no artigo 16 da Lei 39/2015, do 01 de outubro, do Procedemento Administrativo Común das Administracións Públicas, así como de maneira telemática a través da Sede Electrónica do Concello de Ribeira https://sede.ribeira. gal En cumprimento do artigo 28 do Convenio Colectivo do Persoal Laboral do Concello de Ribeira a convocatoria tamén se anunciará nun xornal de tirada provincial. Así mesmo se procederá á súa publicación no Taboleiro de Edictos do Concello de Ribeira (sede electrónica) e na páxina web municipal (www.ribeira. gal) no apartado taboleiro de anuncios. A non presentación da solicitude en tempo e forma suporá a exclusión do/a aspirante. a) Xustificante do ingreso das taxas do proceso selectivo ou acreditación de situación de desemprego para o caso de exención da taxa. A situación de desemprego acreditarase mediante un certificado de situación administrativa ou un certificado de períodos de inscrición (este último acompañado de vida laboral), de data actual. b) Copia do Documento Nacional de Identidade ou documento identificativo. c) Copia do título que exime a realización da proba de lingua galega. d) Relación dos méritos que aleguen para a súa validación na fase de concurso, que se acompañará da copia da documentación acreditativa dos mesmos. a) Copia da titulación académica esixida na Base 3ª, apartado 3.2. a). b) Copia do permiso de conducir do tipo B. a) Copia da titulación académica esixida na Base 3ª, apartado 3.3. a). a) Copia da titulación académica esixida na Base 3ª, apartado 3.4. a). b) Copia do permiso de conducir do tipo B. Para que teñan validez neste proceso selectivo, todos os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de tratarse de documentos expedidos noutras Comunidades Autónomas, para que teñan validez deberán estar redactados en lingua castelá ou traducidos polo organismo competente da respectiva Comunidade. Tratándose de documentos expedidos nun país estranxeiro, deberán estar debidamente traducidos, validados e apostilados pola correspondente oficina diplomática española ou organismo competente. Os/as aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De ser o caso, tamén presentaran os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de ser o caso, do feito de que o aspirante vive ás súas expensas ou de que está ó seu cargo. Os/as demais aspirantes estranxeiros, xunto coa fotocopia do seu Pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Coa presentación da instancia para tomar parte no proceso selectivo entenderase que os interesados/as aceptan e acatan todas e cada unha das Bases desta convocatoria. A convocatoria correspondente as presentes bases, efectuarase a través de anuncios no Boletín Oficial da Provincia e nun xornal de tirada provincial, conxuntamente coa súa publicación na páxina web e no taboleiro de anuncios do Concello (sede electrónica). As demais comunicacións que deban efectuarse, así como as relativas a resolucións ou actos do Tribunal faranse públicas a través da páxina web e taboleiro de anuncios. A presentación de instancias farase a través do rexistro municipal, ou a través de calquera dos xeitos admitidos na lexislación xeral de procedemento administrativo, tal e como se especifica na base 5ª desta convocatoria. As publicacións na páxina web do Concello faranse a título informativo e complementario, e non terán validez a efectos de cómputo de prazos e a información de carácter persoal contida na mesma será posible baixo a consideración de que os/as aspirantes, coa sinatura da instancia solicitando participar no proceso selectivo, se someten e aceptan todas as cláusulas establecidas na presente convocatoria e bases reguladoras. Os restantes usos dos datos persoais contados nas solicitudes serán de carácter interno e uso restrinxido. Unha vez rematado o prazo de presentación de instancias, a Alcaldía ditará Resolución, declarando aprobada a lista provisional de aspirantes admitidos e excluídos, con indicación, se é o caso, das causas de exclusión. Na lista deberán constar, en todo caso, os apelidos, nome e número de documento nacional de identidade. Esta resolución publicarase no taboleiro de anuncios do Concello (sede electrónica) e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web do concello (www.ribeira.es), no apartado “taboleiro de anuncios”. Os/as aspirantes excluídos/as dispoñen dun prazo de DOUS (2) DÍAS HÁBILES contado desde o seguinte ó da publicación da antedita resolución na sede electrónica do taboleiro de anuncios do Concello de Ribeira, para presentar as reclamacións oportunas ou emendas de defectos. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Posteriormente, o Alcalde declarará aprobada a lista definitiva de admitidos e excluídos, que se publicará no taboleiro de anuncios do Concello (sede electrónica). Na mesma resolución o alcalde determinará o lugar, data e hora do comezo do proceso selectivo, así como a composición do Órgano de selección. Así mesmo, e sempre que sexa posible, a citada resolución publicarase, a título informativo e complementario, na web do concello (www.ribeira.es), no apartado “taboleiro de anuncios”. A inclusión dos/as aspirantes nas listas de admitidos/as non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados para a súa contratación, requisitos que se deberán acreditar segundo o establecido na Base 12ª. Os membros do Tribunal Cualificador do proceso selectivo serán designados polo Alcalde segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e no artigo 59 da Lei 2/2015 do 29 de abril, do emprego público de Galicia e en atención ó principio de imparcialidade e profesionalidade dos seus membros. Estará constituído por cinco persoas titulares e cinco suplentes, presidente/a, tres vogais e secretario/a. Os membros do Tribunal Cualificador deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. Deberá tenderse na súa composición, á paridade entre home e muller. Non poderán formar parte do Tribunal o persoal de elección ou de designación política, o persoal interino ou o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza ao mesmo será sempre a título individual, sen que se poida desempeñar esta en representación ou por conta de ninguén. O Tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do Tribunal, correspondéndolle o asesoramento e ilustración do parecer dos seus membros. A súa composición farase pública na mesma Resolución da Alcaldía pola que se aproba a lista definitiva de aspirantes admitidos e excluídos. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, os/as aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. Todos os membros do Tribunal Cualificador que se designen para xulgar as respectivas probas selectivas actuarán con voz e voto. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. A data e máis a hora na que deberá constituírse o tribunal, así como o día e a hora para o comezo do proceso selectivo convocado serán determinados polo Alcalde mediante resolución, xuntamente coa aprobación da lista definitiva de admitidos/as e excluídos/as e a composición do tribunal, que se publicará no taboleiro de anuncios do Concello (sede electrónica). Así mesmo, e sempre que sexa posible, publicarase, a título informativo e complementario, na web do concello (www.ribeira.es), no apartado “taboleiro de anuncios”. O sistema de selección é o de CONCURSO-OPOSICIÓN que consistirá na realización das fases que se refiren a continuación. Entre o remate dunha proba e a realización da outra deberá transcorrer como mínimo 24 horas, sen embargo, cando o Tribunal o considere conveniente, poderá acordar a celebración de varios exercicios nunha mesma xornada, concedéndolles aos opositores un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os horarios serán determinados polo Tribunal e non se celebrarán en días festivos, pudendo ser en horario de mañá ou tarde. Os/as aspirantes serán convocados/as en chamamento único, quedando decaídos no seu dereito aqueles que non comparezan, salvo casos debidamente xustificados e apreciados discrecionalmente polo tribunal. Os/as aspirantes deberán presentarse para realizaren os exercicios provistos do D. N. I., ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daquela. Comezada a práctica do exercicio, o tribunal poderá requirirlles en calquera momento ós/ás aspirantes que acrediten a súa identidade. A orde de actuación dos/das aspirantes será alfabético. A publicación dos resultados obtidos por cada aspirante en cada un dos exercicios, así como o anuncio convocando os/as aspirantes para a celebración de cada exercicio, farase exclusivamente no Taboleiro de Anuncios da Casa do Concello (sede electrónica). Así mesmo, e sempre que sexa posible, publicarase, a título informativo e complementario, na web do concello (www.ribeira.es), no apartado “taboleiro de anuncios”. Con anterioridade á fase de oposición, procederase á avaliación da fase de concurso. Non terá carácter eliminatorio e consistirá na valoración, por parte do Tribunal, dos méritos que concorran nas persoas aspirantes. Valorarase ata un máximo de 8 puntos. A estes efectos, o Tribunal Avaliador reunirase en sesión non pública para proceder á súa valoración. Soamente teranse en conta os documentos acreditativos que aqueles/as presentasen ata o peche do prazo da convocatoria, sen que poidan presentarse méritos en período de corrección. Non se tomarán en consideración nin serán valorados os méritos que non queden debidamente acreditados en todos os seus extremos no momento de finalización do prazo de presentación de instancias. Con todo, non será necesario presentar documentos que xa se atopen en poder desta Administración, o cal deberá ser alegado expresamente polo/a aspirante. a) Experiencia profesional (ata un máximo de 5 puntos): Valoraranse os servizos prestados como xefe de brigada nas brigadas de prevención e defensa contra os incendios forestais na Xunta de Galicia, nos Concellos ou nas empresas públicas, así como os servizos prestados como capataz do GRUMIR ou de Grupo Municipal de Emerxencias. A estes efectos, tomarase sempre como referencia o Informe de Vida Laboral e teranse en conta unica e exclusivamente os días traballados que figuren no citado informe, procedendo da forma seguinte: sumaranse os días que se correspondan co tempo traballado no posto de xefe de brigada nas brigadas de prevención e defensa contra os incendios forestais na Xunta de Galicia, nos Concellos ou nas empresas públicas e o seu resultado dividirase por 30 (media de días que ten un mes), multiplicando o resultado desta división por 0,20; sumaranse os días que se correspondan co tempo traballado no posto de capataz do GRUMIR ou de Grupo Municipal de Emerxencias e o seu resultado dividirase por 30 (media de días que ten un mes), multiplicando o resultado desta división por 0,15. Neste apartado non se computarán os tempos de servizo que se prestaran simultaneamente a outros tamén alegados e valorados, sexan prestados ou non na mesma empresa. b) Formación complementaria (ata un máximo de 3 puntos): Por participar en cursos sempre que se atopen relacionadas coas funcións a desenvolver e organizados, ben por unha Administración Pública, unha Universidade ou impartidos por empresas privadas homologadas por unha Administración Pública: o Por cursos de 10 a 20 horas de duración: 0,20 puntos. o Por cursos de 21 a 40 horas de duración: 0,30 puntos. o Por cursos de 41 a 60 horas de duración: 0,40 puntos. o Por cursos de 61 a 100 horas de duración: 0,50 puntos. o Por cursos de más de 100 horas de duración: 1 punto. Non se valorarán:  Cursos de idioma ou de informática.  Cursos promovidos por empresas privadas.  A asistencia a Congresos, seminarios, simposios, xornadas e similares. a) Experiencia profesional (ata un máximo de 4 puntos): Valoraranse os servizos prestados como peón nas brigadas de prevención e defensa contra os incendios forestais na Xunta de Galicia, nos Concellos ou nas empresas públicas; así como os servizos prestados como peón do GRUMIR ou de Grupo Municipal de Emerxencias. A estes efectos, tomarase sempre como referencia o Informe de Vida Laboral e teranse en conta unica e exclusivamente os días traballados que figuren no citado informe, procedendo da forma seguinte: sumaranse os días que se correspondan co tempo traballado no posto de peón nas brigadas de prevención e defensa contra os incendios forestais na Xunta de Galicia, nos Concellos ou nas empresas públicas e o seu resultado dividirase por 30 (media de días que ten un mes), multiplicando o resultado desta división por 0,20; sumaranse os días que se correspondan co tempo traballado no posto de peón do GRUMIR ou de Grupo Municipal de Emerxencias e o seu resultado dividirase por 30 (media de días que ten un mes), multiplicando o resultado desta división por 0,15. Neste apartado non se computarán os tempos de servizo que se prestarán simultaneamente a outros tamén alegados e valorados, sexan prestados ou non na mesma empresa. b) Experiencia como voluntario en agrupacións de voluntarios de protección civil prestando servizos en prevención e defensa contra os incendios forestais (ata un máximo de 2,5 puntos). Por cada mes completo desempeñando funcións de voluntariado de protección civil nunha agrupación de voluntarios de protección civil prestando servizos en prevención e defensa contra os incendios forestais: 0,10 puntos por mes completo. c) Formación complementaria (ata un máximo de 1,5 puntos): Por participar en cursos sempre que se atopen relacionadas coas funcións a desenvolver e organizados, ben por unha Administración Pública, unha Universidade ou impartidos por empresas privadas homologadas por unha Administración Pública: o Por cursos de 10 a 20 horas de duración: 0,20 puntos. o Por cursos de 21 a 40 horas de duración: 0,30 puntos. o Por cursos de 41 a 60 horas de duración: 0,40 puntos. o Por cursos de 61 a 100 horas de duración: 0,50 puntos. o Por cursos de más de 100 horas de duración: 1 punto. Non se valorarán:  Cursos de idioma ou de informática.  Cursos promovidos por empresas privadas.  A asistencia a Congresos, seminarios, simposios, xornadas e similares. Valoraranse os servizos prestados como peón condutor nas brigadas de prevención e defensa contra os incendios forestais na Xunta de Galicia, nos Concellos ou nas empresas públicas; así como os servizos prestados como peón condutor do GRUMIR ou de Grupo Municipal de Emerxencias. A estes efectos, tomarase sempre como referencia o Informe de Vida Laboral e teranse en conta unica e exclusivamente os días traballados que figuren no citado informe, procedendo da forma seguinte: sumaranse os días que se correspondan co tempo traballado como peón condutor nas brigadas de prevención e defensa contra os incendios forestais na Xunta de Galicia, nos Concellos ou nas empresas públicas e o seu resultado dividirase por 30 (media de días que ten un mes), multiplicando o resultado desta división por 0,20; sumaranse os días que se correspondan co tempo traballado como peón condutor do GRUMIR ou de Grupo Municipal de Emerxencias e o seu resultado dividirase por 30 (media de días que ten un mes), multiplicando o resultado desta división por 0,15. Neste apartado non se computarán os tempos de servizo que se prestarán simultaneamente a outros tamén alegados e valorados, sexan prestados ou non na mesma empresa. b) Formación complementaria (ata un máximo de 3 puntos): Por participar en cursos sempre que se atopen relacionadas coas funcións a desenvolver e organizados, ben por unha Administración Pública, unha Universidade ou impartidos por empresas privadas homologadas por unha Administración Pública: o Por cursos de 10 a 20 horas de duración: 0,20 puntos. o Por cursos de 21 a 40 horas de duración: 0,30 puntos. o Por cursos de 41 a 60 horas de duración: 0,40 puntos. o Por cursos de 61 a 100 horas de duración: 0,50 puntos. o Por cursos de más de 100 horas de duración: 1 punto. Non se valorarán:  Cursos de idioma ou de informática.  Cursos promovidos por empresas privadas.  A asistencia a Congresos, seminarios, simposios, xornadas e similares. Os méritos alegados polas persoas aspirantes deberán acreditarse do seguinte xeito e dentro do prazo de presentación de instancias: - A experiencia profesional acreditarase mediante a presentación do certificado de vida laboral expedido pola Tesourería Xeral da Seguridade Social acompañado do certificado da Administración Pública de procedencia expedido pola autoridade ou persoal funcionario competente, onde conste, entre outros extremos, a titularidade do posto desempeñado coas súas datas de inicio e fin, ou do certificado de empresa (para o caso de servizos prestados na empresa privada) no que conste a categoría na que se teñen prestado os servizos e/ou contrato de traballo e/ou calquera outro certificado ou documento oficial que acredite de xeito fidedigno o tempo traballado e a categoría profesional desempeñada. A non presentación de ámbolos dous documentos (vida laboral + certificado da Administración pública; vida laboral + certificado de empresa e/ou contrato de traballo e/ou calquera outro certificado ou documento oficial que acredite de xeito fidedigno o tempo traballado e a categoría profesional desempeñada) suporá a non valoración do mérito alegado. - Para a acreditación dos servizos prestados no Concello de Ribeira bastará con que a persoa aspirante solicite – inescusablemente e en escrito anexo á instancia para participar no procedemento selectivo – que interesa se teñan en conta na avaliación de méritos da fase de concurso os servizos prestados, incorporando a propia Administración o informe acreditativo ao expediente de selección. Aínda así, a persoa aspirante deberá achegar o certificado de vida laboral expedido pola Tesourería Xeral da Seguridade Social. - A experiencia como voluntario nunha agrupación de voluntarios de protección civil acreditarase cun certificado da agrupación de voluntarios onde se recolla o tempo exacto que leva prestando servizos en prevención e defensa contra os incendios forestais. - A acreditación da formación realizarase mediante o correspondente certificado da súa realización expedido pola EGAP, Universidade ou calquera Administración Pública, organismo da administración e institucións públicas ou debidamente homologadas por esta. Non serán obxecto de valoración os certificados expedidos por academias privadas senón se xustifica a homologación sinalada. Os cursos nos que non se exprese ningunha duración non serán valorados. A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios do Concello (sede electrónica) e, de ser posible, na súa páxina web. Co resultado das citadas puntuacións comunicarase a data, hora e lugar de celebración da fase de oposición. A puntuación obtida na fase de concurso non terá carácter eliminatorio e non poderá terse en conta para superar o exercicio da fase de oposición. Consistirá na realización dos seguintes exercicios: De carácter obrigatorio, e consistirá na contestación por escrito, no tempo máximo de 50 minutos, dun cuestionario de 25 preguntas tipo test, con catro alternativas de resposta cada unha, a proposta do Tribunal Avaliador sobre o contido do temario especificado no Anexo II destas bases, e as funcións propias de cada posto. Este exercicio é eliminatorio, e valorarase ata o máximo de 15 puntos (a razón de 0,6 puntos cada resposta correcta), sendo excluídos os/as participantes que non acaden o mínimo de 7,8 puntos (que se corresponde con 13 respostas correctas). As respostas falladas non ponderarán con coeficiente negativo. De carácter obrigatorio e eliminatorio. Está dirixida á comprobación, por parte do tribunal, de que os/as aspirantes comprenden, falan e escriben correctamente o galego, someténdoos ás probas que consideren máis adecuadas para tal comprobación. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 3 ou equivalente (para aquelas persoas que se presenten ao posto de xefe de brigada) e CELGA 2 ou equivalente (para aquelas persoas que se presenten aos postos de peóns de brigada e peón condutor), debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no GOG nº 146, do 30 de xullo de 2007. Concluída a cualificación final do proceso selectivo, o Tribunal publicará no citado Taboleiro de Anuncios a relación dos/as aspirantes por orde decrecente da puntuación total final, con especificación da mesma, e elevará a correspondente proposta de contratación a favor dos/as aspirantes que obtiveran a puntuación máis alta, obtida como resultado da suma das puntuacións acadadas na fase de concurso e na de oposición (o Tribunal Cualificador non poderá facer proposta de contratación a favor dun número de aspirantes superior ou das prazas convocadas). De se producir empate na puntuación final, para dirimilo teranse en conta as puntuacións parciais acadadas no proceso selectivo, pola orde de preferencia seguinte: en primeiro lugar a puntuación acadada no primeiro exercicio da oposición; en segundo a puntuación obtida na experiencia profesional da fase do concurso de méritos; en terceiro lugar (neste caso soamente para un suposto de empate nos postos de peóns de brigada) a puntuación acadada na experiencia como voluntario en agrupacións de voluntarios de protección civil da fase do concurso de méritos; e en cuarto lugar, a puntuación acadada na formación complementaria do concurso de valoración de méritos. De persistir o empate, dirimirase segundo a orde alfabética dos apelidos dos/as aspirantes. O Tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superasen o proceso selectivo, non resultasen propostos para a súa contratación por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a formalizar o contrato de traballo, o órgano convocante poderá substituílo polo seguinte na orde de puntuación da lista complementaria de reserva, segundo a orde de puntuación acadada, de conformidade co previsto no artigo 61.8 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. No caso de quedar deserto o proceso selectivo por non superar ningún aspirante a proba ou por non presentarse ningún a esta, o Sr Alcalde queda autorizado a convocalo novamente cantas veces fose necesario, de conformidade coas presentes bases. Previamente ao nomeamento para a contratación, os/as aspirantes propostos/as para a contratación deberán pasar por un recoñecemento médico e unha proba física de esforzo para garantir as súas condicións de saúde para o traballo a realizar. Tamén teñen que realizar un curso teórico-práctico de formación sobre a prevención e defensa contra os incendios forestais de 16 horas. Este curso será obrigatorio, aínda que xa o recibisen en anos anteriores. Todo isto de conformidade co disposto na Cláusula Quinta do Convenio interadministrativo asinado na data 20/6/2022 entre a Consellería do Medio Rural e o Concello de Ribeira, para a realización de accións de prevención e defensa contra os incendios forestais durante o ano 2022, cofinanciado parcialmente co Fondo Europeo Agrícola de Desenvolvemento Rural (FEADER) no marco do Programa de Desenvolvemento Rural (PDR) de Galicia 2014-2022. As probas referidas nesta base deberán superarse para a realización da contratación. No caso de que o/a aspirante proposto/a non supere as referidas probas, non poderá procederse ao seu nomeamento e posterior contratación e acudirase á lista de reserva segundo a orde establecida na mesma. No prazo de tres días hábiles seguintes á data da publicación do resultado da selección, os/as aspirantes seleccionados/as deberán xustificar que reúnen os requisitos esixidos na Base 3ª desta convocatoria, presentando os documentos que non foran xa presentados xunto coa solicitude para tomar parte neste proceso selectivo, é dicir: a) Declaración xurada de non ter sido despedido mediante expediente disciplinario do servizo de ningunha administración pública ou dos órganos constitucionais ou estatutarios das comunidades autónomas, nin estar inhabilitado para o desempeño de empregos ou cargos públicos por resolución xudicial. b) Declaración xurada de non estar incurso en ningunha causa de incapacidade ou incompatibilidade de conformidade coa lexislación vixente. Así mesmo, deberán poñer en coñecemento do Concello o seu número de afiliación á Seguridade Social e un número de conta bancaria do que sexan titulares, para os efectos do pago da correspondente nómina. Se dentro do prazo indicado, salvo casos de forza maior, algún dos/as aspirantes propostos/as non presentara a súa documentación ou non acreditara reunir os requisitos esixidos, non se poderá proceder ó seu nomeamento, quedando anuladas tódalas súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar parte neste proceso selectivo. Unha vez presentada a documentación a que se refire o apartado anterior, o órgano competente da Corporación fará o nomeamento a favor dos/as aspirantes propostos polo Tribunal Cualificador. Serán nulos os nomeamentos que se efectúen a favor de aspirantes que estean incursos en causas de incapacidade específica conforme á normativa vixente. A formalización dos contratos terán lugar dentro do prazo de cinco días naturais, a contar desde a data de notificación do acordo de nomeamento. Quen no prazo indicado non formalice o contrato sen causa xustificada quedará na situación de cesante, con perda de tódolos dereitos derivados da convocatoria e do nomeamento conferido. Previamente á sinatura do contrato, o/a aspirante nomeado deberá subscribir a declaración a que se refire o artigo 13.1 do Real Decreto 598/1985, do 30 de abril, sobre incompatibilidades. Mentres non se formalice o contrato e non se incorpore ó posto de traballo, o/a aspirante no terá dereito a percepción económica de ningunha clase. O persoal contratado quedará sometido a un período de proba de un mes, de conformidade co artigo 14 do Estatuto dos Traballadores, agás cando o/a traballador/a xa tivera desempeñado as mesmas funcións con anterioridade no Concello de Ribeira, baixo calquera modalidade de contratación. Durante o período de proba, o/a traballador/a terá os dereitos e obrigas correspondentes ao posto de traballo que desempeñe como si fora de plantilla, agás os derivados da resolución da relación laboral, que poderá producirse a instancia de calquera das partes durante o seu transcurso. Transcorrido o período de proba sen que se houbese producido o desestimento, o contrato producirá plenos efectos, computándose o tempo dos servizos prestados na antigüidade do/a traballador/a. O período de proba non se verá interrompido polas situacións de incapacidade laboral temporal, risco durante o embarazo, maternidade, adopción, garda con fins de adopción, acollemento, risco durante a lactación e paternidade, que poidan afectar ó/á traballador/a. A bolsa de emprego formarase cos/as aspirantes que resultasen nomeados no proceso selectivo regulado nestas bases e con aqueles que formen parte da lista complementaria de reserva, pola estrita orde de puntuación acadado no proceso selectivo. O funcionamento da bolsa de emprego será segundo se dispón a continuación: As persoas que figuren na bolsa de emprego constituída poderanse atopar nalgunha das seguintes situacións: a) Dispoñibles: situación desde a que se é susceptible de recibir o chamamento ou oferta para a súa contratación. b) Contratadas: situación na que a persoa integrante da lista ou bolsa atópase prestando servizos efectivos no Concello de Ribeira, ao abeiro da presente bolsa ou doutra distinta. Finalizada a vixencia do correspondente contrato, a persoa en activo pasará novamente á situación de “dispoñible”, mantendo a súa posición ordinal inicial na bolsa de orixe. No caso de que a persoa contratada temporalmente, ao abeiro da correspondente bolsa de emprego, se atope incluída como dispoñible noutras bolsas de emprego do Concello, poderá aceptar ou rexeitar outra contratación temporal que se lle ofreza. No caso de aceptar, isto suporá unha renuncia voluntaria na súa relación de emprego vixente e pasará como “dispoñible” ao final da bolsa de emprego da que tivera derivado a contratación ou nomeamento ao que se renuncie. Idéntica actuación procederá no caso de renuncia voluntaria na relación de emprego vixente (derivada dunha bolsa de emprego existente) por aceptar outro nomeamento ou contrato de traballo noutra Administración ou entidade privada, e sempre que non concorra un suposto legal de reserva de posto e/ou con garantía/posibilidade de reincorporación. c) Suspendidas: situación producida por algunha das causas establecidas no apartado A.2) desta base, a resultas da cal se impide formular á persoa afectada ofertas de traballo. Durante a situación de suspensión a persoa afectada non recibirá ofertas de traballo. Finalizada a suspensión a persoa afectada volverá a ocupar o lugar orixinario na lista. d) Excluídas: Situación que comportará a exclusión da bolsa de traballo, unha vez producida algunha das causas establecidas na presente base, previa resolución. Os chamamentos para a incorporación do persoal temporal pretendido realizaranse en base á orde de prelación vixente, en cada momento, entre as persoas integrantes de cada bolsa. En caso de oferta simultánea de varias incorporacións, estas ofreceranse en bloque, para a súa elección segundo a orde de prelación das persoas aspirantes. Os chamamentos realizaranse por vía telefónica e correo electrónico, ao número e dirección de correo electrónico que deberán ser facilitados, polas persoas integrantes das bolsas, no momento de terse presentado ao proceso selectivo para a súa creación. Así, e en aras a unha adecuada eficacia deste procedemento, as persoas interesadas deberán comunicar ao Concello, baixo a súa responsabilidade, calquera alteración destes datos de contacto, a efectos de chamamento, que se puidera ter producido. Realizaranse un máximo de tres chamadas telefónicas, durante unha mesma xornada laboral (entendida desde as 9:00 ás 14:00 horas), a distintas horas e cun intervalo mínimo dunha hora. No caso de non terse producido resposta ás ditas chamadas, remitirase un correo electrónico final (dentro da mesma xornada). Tanto na chamada telefónica como no correo electrónico indicarase, como mínimo, a tipoloxía/modalidade da incorporación temporal ofertada (coa duración prevista, en caso de coñecerse, e/ou causa de finalización), o prazo máximo para a resposta e o número de teléfono e correo electrónico para poder contactar, a tales efectos, co Concello. Darase un prazo máximo de 24 horas, contado dende a hora de contestación da chamada ou, de non producirse, dende a hora da última chamada sen resposta) para aceptar, ou rexeitar, a oferta realizada. A) De terse respondido a dito chamamento, no prazo sinalado, procederase do seguinte xeito: A.1) No suposto de aceptación da oferta, a Alcaldía resolverá a incorporación, na modalidade de emprego público que proceda e na data prevista ao efecto, do/a integrante da bolsa chamada e que teña aceptado, á que se lle requirirá para que antes da mesma e no prazo concreto sinalado ao efecto, presente: · Declaración responsable na que manifeste a aceptación expresa do posto e que segue reunindo todos e cada un dos requisitos esixidos e acreditados no momento de terse presentado ao proceso selectivo para a creación da bolsa de traballo, así como de non estar separada anteriormente do servizo das administracións públicas e non estar incursa en causa de incapacidade ou incompatibilidade determinadas na lexislación vixente. · Certificado médico ou informe de saúde acreditativo de non padecer enfermidade ou defecto físico que imposibilite o normal exercicio da función. · Número de afiliación á Seguridade Social. · Certificación de conta bancaria. · No caso de contratación para postos de traballo cuxas funcións impliquen contacto habitual con menores achegarase unha certificación negativa do Rexistro central de delitos sexuais na que se acredite a ausencia de condena por sentenza firme por algún delito contra a liberdade e indemnidade sexual (en cumprimento do artigo 13.5 da LO 1/1996, do 15 de xaneiro, de protección do menor, modificado pola Lei 26/2015, do 28 de xullo, de modificación do sistema de protección da infancia e da adolescencia). De non cumprir co prazo sinalado para a presentación da referida documentación, ou a data sinalada para a incorporación, entenderase que renuncia aos seus dereitos inherentes, non se procederá á súa efectiva incorporación e a Alcaldía proporá e resolverá a incorporación do/a aspirante que ocupe a seguinte posición ordinal na bolsa. Así mesmo, pasará a ocupar o último lugar da bolsa, agás que poida acreditar, documental e fidedignamente, as causas de forza maior que xustifiquen o dito incumprimento, que serán apreciadas e estimadas potestativa e discrecionalmente pola Alcaldía. A.2) No suposto de rexeitamento da oferta, a persoa interesada deberá alegar algunha das causas xustificadas que a continuación se relacionan, sen prexuízo daqueloutras de forza maior que poidan alegarse e que serán obxecto de apreciación e estimación discrecional e potestativa por parte da Alcaldía. Para iso, achegarase a documentación fidedigna no prazo máximo de tres (3) días hábiles, contados a partir do día seguinte ao do chamamento polo Concello, comunicado por teléfono e correo electrónico. As ditas causas de rexeitamento xustificado serán as seguintes: · Concorrencia de parto, permiso por nacemento, adopción ou acollemento, permiso de paternidade, risco durante o embarazo, risco durante o período de lactación natural e/ou situacións asimilables. · Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa. · Estar en situación de servizo activo noutra Administración Pública. · Estar nalgunha das situacións de servizos especiais contemplada pola normativa de aplicación. · Ter vixente un contrato de traballo cunha empresa/entidade privada, ou exercer como autónomo. · Ter que coidar e/ou estar ao cargo dun familiar de ata segundo grao, cando este, por razóns de idade, accidente ou enfermidade non puidera valerse por si mesmo e non desenvolva unha actividade retribuída; ou situacións asimilables enmarcadas dentro do exercicio da conciliación laboral e familiar. A acreditación documental da finalización da causa que xerou a suspensión farase nun prazo non superior aos quince (15) días hábiles seguintes ao do día da terminación desta e producirá efecto o primeiro día hábil do mes seguinte. No caso de superar este prazo a persoa candidata pasará ao final da bolsa de emprego. B) De non terse producido ningún tipo de resposta ao chamamento, no prazo máximo anteriormente sinalado, aplicaranse ao/á candidato/a os mesmos efectos, en relación coa súa situación na bolsa, que os previstos para os supostos de rexeitamento do chamamento sen alegación e acreditación de causa xustificada; o que implicará o seu pase ao último lugar da bolsa, e así, sucesivamente, para cada unha das persoas integrantes que incorran en falta de resposta. Ao obxecto da súa xustificación, consulta e acreditación administrativa, o/a empregado/a municipal que se encargue dos chamamentos fará constar, mediante dilixencia emitida ao efecto (e que obrará no expediente correspondente), os trámites efectivamente realizados. Neste sentido, indicarase, cando menos, os chamamentos realizados, as datas e horas nos que se realizaron as chamadas e o envío de correos electrónicos, se as persoas aspirantes chamadas tiveron respondido e no seu caso aceptado en prazo, as respostas recibidas e a documentación xustificativa achegadas polas persoas chamadas, sen prexuízo daqueloutras circunstancias que, de ser o caso, se estime oportuno reflectir. A acumulación, por unha mesma persoa integrante da Bolsa, de tres situacións de falta de resposta aos chamamentos e/ou rexeitamento inxustificado, o incumprimento do prazo fixado para a incorporación/toma de posesión e/ou a presentación de documentación previa, dará lugar á súa baixa definitiva na mesma. Igualmente, tamén serán causas de baixa definitiva as seguintes: · Solicitude de baixa voluntaria por parte dos/as integrantes. · Non reunir os requisitos requiridos (ou terse producido falsidade na acreditación dos mesmos). · Ter sido separado ou inhabilitado do servizo público. · Falecemento, incapacidade permanente ou cumprimento da idade ordinaria de xubilación fixada, de ser o caso, en cada momento. Ao producirse a finalización da relación de emprego como persoal laboral temporal, a persoa aspirante retornará á posición ordinal que, en cada momento, e en virtude da puntuación inicialmente acadada no proceso selectivo, lle corresponda dentro da bolsa. A competencia para a xestión administrativa e ordinaria das bolsas de emprego correspóndelle ao servizo ou unidade administrativa que teña atribuída a xestión do persoal/recursos humanos, cuxo persoal asumirá os trámites operativos e materias pertinentes, sen prexuízo das atribucións resolutorias que, segundo o previsto nestas bases, así como na normativa de réxime local, lle correspondan á Alcaldía ou órgano competente por delegación. Primeira.- Para todo o non previsto nestas Bases, ou naquilo que as contradiga, será de aplicación supletoria o establecido no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, na Lei reguladora das bases de réxime local, na Lei de Administración local de Galicia, na Lei 2/2015, do 29 de abril, do Emprego Público de Galicia, no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, e demais lexislación vixente que sexa de aplicación. Segunda.- Todos os actos administrativos derivados desta Convocatoria, así como das actuacións dos Tribunais Cualificadores, poderán ser impugnados polos interesados nos casos e na forma establecidos pola Lei de Procedemento Administrativo Común das Administracións Públicas e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo. Terceira.- Contra as presentes Bases e a Resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso-Administrativo de Santiago de Compostela, no prazo de dous meses contado desde o día seguinte ó da publicación da convocatoria. Con carácter potestativo e previo, poderá interpoñerse RECURSO DE REPOSICIÓN ante o mesmo Órgano que adoptou o acordo de aprobación, no prazo de un mes, contado desde o día seguinte ó da publicación da convocatoria. Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. Don/dona __________­­­­­­­­­­­­­­­­­­________________________________________________con DNI núm __________________ E enderezo a efectos de notificacións en _____________________________________________________________ Concello ______________________________________________________ Provincia __________________________ Enterado/a da convocatoria para a contratación laboral temporal dunha BRIGADA DE PREVENCIÓN E DEFENSA CONTRA OS INCENDIOS FORESTAIS (1 XEFE DE BRIGADA, 3 PEÓNS DE BRIGADA E 1 PEÓN CONDUTOR) PARA A PRESTACIÓN DO SERVIZO DE PREVENCIÓN E DEFENSA CONTRA OS INCENDIOS FORESTAIS VERÁN 2022, e considerando que reúnen todos e cada un dos requisitos establecidos na Base 3ª da convocatoria, referidos ao posto de:  XEFE DE BRIGADA  PEÓN DE BRIGADA  PEÓN CONDUTOR (Marque cun X o posto para o que presenta a súa solicitude) SOLICITA, a súa admisión ás probas de referencia, para o que acompaña a documentación prevista na Base 5ª das que rexen o proceso selectivo. Asemade reseña o seu correo electrónico _______________________________________________________ e o seu teléfono móbil ________________________________ no que autoriza a facer as comunicacións que se consideren. (O dato do correo e número de móbil non sendo obrigatorios, permitirán e facilitarán as comunicacións e notificacións). Declara coñecer as Bases que rexen a presente convocatoria, polo que se compromete ó seu cumprimento. (LUGAR, DATA E SINATURA) Tema 1.- O Municipio de Ribeira: Configuración Xeográfica. Límites. Situación das parroquias e principais núcleos de poboación. Rede de estradas nacionais, autonómicas, provinciais e municipais. Tema 2.- O lume forestal e o seu comportamento. O ataque directo e indirecto. Os tendidos de mangueira. Tema 3.- A toma de auga. O emprego de aditivos: tipos e utilización. Tema 4.- Sistemas de detección e comunicación. A transmisión de datos dun lume. Extinción de incendios forestais: técnicas de extinción, primeiro ataque e ataque ampliado, o contralume. Retardantes. Medios, vehículos, maquinaria e aeronaves na extinción de incendios. Seguridade e prevención de riscos. Tema 5.- O lume. O incendio forestal. Factores que interveñen no seu comportamento. Variables que o caracterizan. Causas. Tema 6.- Os incendios forestais. As súas clases, causas e factores que inflúen na súa propagación. O Pladiga. Tema 7.- Os vehículos autobomba todo terreo. As bombas de impulsión: mantemento, funcionamento. A aproximación ao lume. Elección do punto de estacionamento e primeiro ataque. Tema 8.- A seguridade persoal e a prevención de accidentes. Equipos de protección individual.